pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 1 – 7 มิถุนายน 2561
วันศุกร์ที่ 8 มิถุนายน 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 1 – 7 มิถุนายน 2561
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 1 – 7 มิถุนายน 2561) พบว่ามีการกระทําผิด จํานวน 636 คดี คิดเป็นเงินค่าปรับ 8.60 ล้านบาท โดยแยกเป็น - สุรา จํานวน 335 คดี คิดเป็นเงินค่าปรับ 2.61 ล้านบาท
- ยาสูบ จํานวน 194 คดี คิดเป็นเงินค่าปรับ 3.06 ล้านบาท
- ไพ่ จํานวน 31 คดี คิดเป็นเงินค่าปรับ 0.37 ล้านบาท
- น้ํามันและผลิตภัณฑ์น้ํามัน จํานวน 14 คดี คิดเป็นเงินค่าปรับ 0.64 ล้านบาท
- น้ําหอม จํานวน 4 คดี คิดเป็นค่าปรับ 0.08 ล้านบาท
- รถจักรยานยนต์ จํานวน 42 คดี คิดเป็นเงินค่าปรับ จํานวน 0.79 ล้านบาท
- สินค้าอื่น ๆ จํานวน 16 คดี รวมเป็นเงินค่าปรับ 1.06 ล้านบาท
โดยมีของกลางแยกเป็นน้ําสุรา จํานวน 1,237.130 ลิตร ยาสูบ จํานวน 4,594 ซอง ไพ่ จํานวน 1,466 สํารับ น้ํามันและผลิตภัณฑ์น้ํามัน จํานวน 21,590 ลิตร น้ําหอม จํานวน 866 ขวด รถจักรยานยนต์ จํานวน 50 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-คณะผู้แทนจากมหาวิทยาลัยสาธารณรัฐประชาชนจีน เข้าเยี่ยมคารวะ รศ.นพ.สรนิต ปลัดกระทรวง อว. หารือความร่วมมือด้านการศึกษาระหว่างไทย-จีน
วันพุธที่ 11 ธันวาคม 2562
คณะผู้แทนจากมหาวิทยาลัยสาธารณรัฐประชาชนจีน เข้าเยี่ยมคารวะ รศ.นพ.สรนิต ปลัดกระทรวง อว. หารือความร่วมมือด้านการศึกษาระหว่างไทย-จีน
คณะผู้แทนจากมหาวิทยาลัยสาธารณรัฐประชาชนจีน เข้าเยี่ยมคารวะ รศ.นพ.สรนิต ปลัดกระทรวง อว. หารือความร่วมมือด้านการศึกษาระหว่างไทย-จีน
เมื่อวันที่ 3 ธันวาคม 2562 ณ ห้องพระจอมเกล้า ชั้น 4 อาคารพระจอมเกล้า สป.อว./ คณะผู้แทนจากมหาวิทยาลัยชั้นนําของสาธารณรัฐประชาชนจีน นําโดย Dr. Zeng Qinghua รองอธิการบดี Xi’an Jiaotong University และประธานคณะกรรมการ MOOC China เข้าเยี่ยมคารวะ รศ.นพ.สรนิต ศิลธรรม ปลัดกระทรวงการอุดมศึกษา วิทยาศาสตร์ วิจัยและนวัตกรรม ในโอกาสเดินทางมาประเทศไทย เพื่อร่วมบรรยายในการประชุม “The Belt and Road China-Thailand Universities Internet & Education Summit Forum”
โดยหารือในเรื่องนโยบายที่จะส่งเสริม และสนับสนุนความร่วมมือด้านการศึกษาระหว่างประเทศไทยกับประเทศจีน อาทิ “ศูนย์ศึกษาทางไกล Open” หรือ National Center Open & Distance Education (OPEN EDUTAINMENT) เป็นหน่วยงานที่สนับสนุนด้านการเรียนการสอนผ่านทางออนไลน์ที่ใหญ่ที่สุด และได้รับการยอมรับจากกระทรวงศึกษาธิการของประเทศจีน ซึ่งความร่วมมือในการศึกษาทางไกลระหว่างไทย-จีน ภายใต้การสนับสนุนของนโยบาย “1 แถบ 1 เส้นทาง” ยุทธศาสตร์หลักของประเทศจีน เพื่อช่วยพัฒนาเศรษฐกิจและสังคมของประเทศไทยและประเทศจีนไปพร้อม ๆ กัน โดยศูนย์ทางไกล OPEN ได้ลงนามทําความร่วมมือกับมหาวิทยาลัยชั้นนําของประเทศไทย 10 แห่ง รวมถึงการเรียนออนไลน์ ด้านระบบ MOOC และการแลกเปลี่ยนหลักสูตร เป็นต้น
ซึ่งมหาวิทยาลัยจีนได้มีความร่วมมือกับสถาบันอุดมศึกษาของไทยอย่างต่อเนื่องและร่วมกับพัฒนาการศึกษาให้ตอบสนองต่อการเปลี่ยนแปลงของเศรษฐกิจและสังคมของโลก
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-งานสัมมนาความร่วมมือญี่ปุ่น-ไทย เรื่อง “Next Generation Vehicles Symposium”
วันพุธที่ 30 สิงหาคม 2560
งานสัมมนาความร่วมมือญี่ปุ่น-ไทย เรื่อง “Next Generation Vehicles Symposium”
รัฐมนตรีว่าการกระทรวงอุตสาหกรรม กล่าวเปิดงานและปาฐกถาพิเศษในหัวข้อ “Roadmap การพัฒนาอุตสาหกรรมยานยนต์สมัยใหม่ (Next Generation Automotive)” ในงานสัมมนาความร่วมมือญี่ปุ่น-ไทย เรื่อง Next Generation Vehicles Symposium  ณ โรงแรมแลนด์มาร์ค
เมื่อวันที่ 29 สิงหาคม 2560 นายอุตตม สาวนายน รัฐมนตรีว่าการกระทรวงอุตสาหกรรม กล่าวเปิดงานและปาฐกถาพิเศษในหัวข้อ “Roadmap การพัฒนาอุตสาหกรรมยานยนต์สมัยใหม่ (Next Generation Automotive)” ในงานสัมมนาความร่วมมือญี่ปุ่น-ไทย เรื่อง Next Generation Vehicles Symposium จัดโดย เจโทร กรุงเทพฯ ณ โรงแรมแลนด์มาร์ค กรุงเทพฯ
รัฐมนตรีว่าการกระทรวงอุตสาหกรรม กล่าวว่า สําหรับการพัฒนาในภาคอุตสาหกรรม ภายใต้โมเดล Thailand 4.0 ที่มุ่งเน้นเรื่องการพัฒนาความเชื่อมโยงของดิจิทัลกับอุปกรณ์ เครื่องจักร และแรงงานในระบบการผลิตผ่าน Internet of Things (IoT) การพัฒนาฐานข้อมูล Big Data/การใช้เทคโนโลยีสารสนเทศ (IT) ที่ทันสมัย เพื่อช่วยในการบริหารจัดการ และนําระบบอัตโนมัติเข้ามามีส่วนช่วยในกระบวนการผลิต ซึ่งเป็นเครื่องมือสําคัญในการลดต้นทุนและเพิ่มประสิทธิภาพการผลิต รวมทั้งเพิ่มขีดความสามารถในการแข่งขันอีกด้วย ซึ่งสอดคล้องกับการดําเนินงานที่ผ่านมาของกระทรวงอุตสาหกรรมได้มีการเชื่อมโยงข้อมูลรถยนต์ผ่านระบบไอทีจากหลายหน่วยงาน เช่น สํานักงานมาตรฐานผลิตภัณฑ์อุตสาหกรรม กรมสรรพสามิต เป็นต้น เพื่อรองรับระบบป้ายแสดงข้อมูลรถยนต์ตามมาตรฐานสากล (ECO Sticker) และการจัดเก็บภาษีตามอัตราการปล่อย ก๊าซคาร์บอนไดออกไซด์ (CO2) ซึ่งเป็นระบบ Cloud Based Application ที่สมบูรณ์แบบ เพื่ออํานวยความสะดวกให้แก่ผู้ประกอบการที่นํารถยนต์เข้ามาจําหน่ายในประเทศ และเอื้อให้ผู้ผลิตรถยนต์มีการนํารถยนต์ที่คุณสมบัติ “สะอาด ประหยัด ปลอดภัย” มาผลิตในประเทศไทย เพื่อให้สอดรับกับการพัฒนาอุตสาหกรรม 4.0 อย่างเป็นรูปธรรม
กระทรวงอุตสาหกรรมได้วางแนวทาง หรือ Roadmap เพื่อเป็นเข็มทิศนําทางของอุตสาหกรรม ด้วยการเพิ่มศักยภาพของอุตสาหกรรมไทย โดยกําหนดแผนพัฒนาและขับเคลื่อน 10 อุตสาหกรรมเป้าหมาย (S-Curve) ซึ่งประกอบด้วย การต่อยอดอุตสาหกรรมเดิมที่มีศักยภาพ (First S-Curve) จํานวน 5 อุตสาหกรรม และอุตสาหกรรมอนาคต (New S-Curve) จํานวน 5 อุตสาหกรรม โดยมีอุตสาหกรรมยานยนต์สมัยใหม่ (Next-Generation Automotive) เป็นหนึ่งในกลุ่มอุตสาหกรรมที่มีศักยภาพ และมีบทบาทสําคัญในการผลักดันเศรษฐกิจของไทยในอนาคต
ทั้งนี้กระทรวงอุตสาหกรรม ได้กําหนดแผนพัฒนาอุตสาหกรรมเพื่อให้เกิดผลอย่างเป็นรูปธรรม โดยมีการผลักดันให้เกิดการลงทุนผลิตรถยนต์ที่ขับเคลื่อนด้วยพลังงานไฟฟ้า (xEV) และการผลิตชิ้นส่วนสําคัญภายในประเทศ ประกอบกับการผลักดันให้มีศูนย์ทดสอบยานยนต์และยางล้อ เพื่อยกระดับความสามารถในการแข่งขันทั้งในด้านผลิตภัณฑ์ (Product) มาตรฐาน (Standard) และนวัตกรรม (Innovation) รองรับการผลิตยานยนต์สมัยใหม่
โดยรัฐบาลไทยได้เห็นชอบ มาตรการสนับสนุนการผลิตรถยนต์ที่ขับเคลื่อนด้วยพลังงานไฟฟ้าในประเทศไทย ตามที่กระทรวงอุตสาหกรรมเสนอ และมอบหมายให้ทุกหน่วยงานที่เกี่ยวข้องเร่งรัดการดําเนินการตามมาตรการสนับสนุนการผลิตรถยนต์ที่ขับเคลื่อนด้วยพลังงานไฟฟ้าในประเทศไทย โดยบูรณาการการทํางานร่วมกันเพื่อให้สอดคล้องและเป็นไปในทิศทางเดียวกัน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ตรวจเยี่ยมระบบการบริหารจัดการขยะปลายทางบ่อขยะแพรกษาใหม่ จังหวัดสมุทรปราการ
วันจันทร์ที่ 12 กุมภาพันธ์ 2561
รัฐมนตรีว่าการกระทรวงมหาดไทย ตรวจเยี่ยมระบบการบริหารจัดการขยะปลายทางบ่อขยะแพรกษาใหม่ จังหวัดสมุทรปราการ
รัฐมนตรีว่าการกระทรวงมหาดไทย ตรวจเยี่ยมระบบการบริหารจัดการขยะปลายทางบ่อขยะแพรกษาใหม่ จังหวัดสมุทรปราการ
วันนี้ (12ก.พ.61) เวลา 13:30 น. ณ ศาลากลางจังหวัดสมุทรปราการ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เดินทางตรวจเยี่ยมและรับฟังบรรยายสรุปการบริหารจัดการขยะปลายทางที่บ่อขยะแพรกษาใหม่ จังหวัดสมุทรปราการ โดยมี นายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย และผู้บริหารระดับสูงของกระทรวงมหาดไทย ร่วมเดินทางตรวจเยี่ยม โอกาสนี้ นายชาติชาย อุทัยพันธุ์ ผู้ว่าราชการจังหวัดสมุทรปราการ พร้อมด้วยหัวหน้าส่วนราชการในพื้นที่จังหวัดสมุทรปราการ ร่วมให้การต้อนรับและบรรยายสรุป
ผู้ว่าราชการจังหวัดได้กล่าวรายงานสรุปต่อที่ประชุมว่า จังหวัดสมุทรปราการ เป็นจังหวัดปริมณฑล ตั้งอยู่ฝั่งตะวันออกของกรุงเทพมหานคร มีพื้นที่ประมาณ 1,000 ตารางกิโลเมตร มีปริมาณขยะ 1.4 ล้านตัน/ปี หรือประมาณ 3,800 ตัน/วัน จัดเก็บโดย องค์กรปกครองส่วนท้องถิ่น 1,863 ตัน ดําเนินการโดยภาคเอกชน 1,994 ตัน ปัจจุบันมีโรงไฟฟ้าพลังงานขยะได้รับใบอนุญาต จํานวน 1 แห่ง และจังหวัดฯ มีมาตรการในการบริหารจัดการขยะ 4 มาตรการ ได้แก่ 1. มาตรการสร้างจิตสํานึกลดปริมาณและคัดแยกขยะมูลฝอย ณ แหล่งกําเนิด (ต้นทาง) 2. มาตรการเพิ่มประสิทธิภาพการเก็บขนขยะมูลฝอยขององค์กรปกครองส่วนท้องถิ่น (กลางทาง) 3. มาตรการการเพิ่มศักยภาพและประสิทธิภาพการกําจัดขยะมูลฝอยชุมชนให้ได้รับการจัดการอย่างถูกต้องตามหลักวิชาการ (ปลายทาง) และ 4. มาตรการส่งเสริมและสนับสนุนการการบริหารจัดการขยะมูลฝอยชุมชนตั้งแต่ต้นทาง กลางทาง และปลายทาง
จากนั้น รัฐมนตรีว่าการกระทรวงมหาดไทย และคณะ ได้เดินทางตรวจเยี่ยมศูนย์บริหารจัดการขยะชุมชนแปรรูปเป็นพลังงานทดแทนแบบครบวงจรที่เป็นมิตรกับสิ่งแวดล้อม ณ บริเวณบ่อขยะแพรกษาใหม่ อ.เมืองฯ จ.สมุทรปราการ บนพื้นที่ 320 ไร่ ซึ่งศูนย์ฯ ดังกล่าวบริหารจัดการโดยภาคเอกชน ดําเนินการบริหารจัดการขยะ เพื่ออนุรักษ์สิ่งแวดล้อม และลดผลกระทบจากปัญหาขยะล้นเมือง ประกอบด้วย 4 ส่วน คือ 1. โรงไฟฟ้าพลังงานขยะ RDF กําลังการผลิต 9.98 เมกะวัตต์ 2. โรงคัดแยกขยะเพื่อผลิตเชื้อเพลิง RDF 3. บ่อฝังกลบขยะ และ 4. โรงบําบัดและปรับปรุงคุณภาพน้ํา โดยได้รับการรับรองมาตรฐานระบบบริหารงานคุณภาพจากบริษัท Bureau Veritas Certification (ประเทศไทย) จํากัด ภายใต้สถาบันการรับรอง UKAS ในด้านต่างๆ เช่น การบริหารจัดการขยะชุมชนโดยการฝังกลบ การบริหารจัดการสิ่งแวดล้อม เป็นต้น
ทั้งนี้ คณะกรรมการกลางจัดการสิ่งปฏิกูลและมูลฝอย โดยมี ปลัดกระทรวงมหาดไทย เป็นประธาน มีแนวคิดในการที่จะเปรียบเทียบระบบเทคโนโลยีการบริหารจัดการขยะปลายทางให้มีความเหมาะสมและเป็นมิตรกับสิ่งแวดล้อม เกิดประโยชน์ในการบริหารจัดการขยะของประเทศไทย โดยมีแผนที่จะตรวจเยี่ยมเพื่อดําเนินการเปรียบเทียบการใช้เทคโนโลยีการจัดการขยะในรูปแบบต่างๆ ในหลายๆ พื้นที่ต่อไป.
ครั้งที่ 28/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล- รัฐมนตรีว่าการกระทรวงยุติธรรม บรรยายพิเศษให้ความรู้แก่ผู้ปฏิบัติงานด้านการข่าวฯ ของ ปปส.
วันจันทร์ที่ 26 มิถุนายน 2560
รัฐมนตรีว่าการกระทรวงยุติธรรม บรรยายพิเศษให้ความรู้แก่ผู้ปฏิบัติงานด้านการข่าวฯ ของ ปปส.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นวิทยากรบรรยายในการฝึกอบรมหลักสูตร “การวิเคราะห์และรายงานการข่าวยาเสพติด รุ่นที่ ๑”
เมื่อวันเสาร์ที่ ๒๔ มิถุนายน ๒๕๖๐ เวลา ๑๑.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นวิทยากรบรรยายในการฝึกอบรมหลักสูตร “การวิเคราะห์และรายงานการข่าวยาเสพติด รุ่นที่ ๑”
ในหัวข้อ “ความเป็นนักการข่าวและความคาดหวัง
ของฝ่ายนโยบายต่องานการข่าวยาเสพติด”
เพื่อให้ผู้เข้ารับการอบรมมีความรู้ ความเข้าใจ และมีทักษะด้านการข่าวที่ถูกต้อง เป็นไปในทิศทางเดียวกัน
ตลอดจนสามารถนําข้อมูล ข่าวสาร มาวิเคราะห์ และจัดทํารายงานสนับสนุนด้านยาเสพติดได้อย่างมีประสิทธิภาพ
ในการนี้ รัฐมนตรีว่าการกระทรวงยุติธรรมมีความคาดหวังต่องานการข่าวยาเสพติดของสํานักงาน ป.ป.ส. ดังนี้
๑. ผู้ปฏิบัติงานมีความรู้ ความเข้าใจในสถานการณ์ยาเสพติดอย่างถูกต้อง ทั้งในระดับประเทศ ระดับอาเซียน และระดับโลก
๒. จัดทํารายงานเกี่ยวกับยาเสพติดเสนอต่อนายกรัฐมนตรี
เพื่อให้รับทราบสถานการณ์ยาเสพติดในภาพรวม
๓. สํานักงาน ป.ป.ส. จะได้รับการยอมรับจากประชาคมข่าวกรองที่เกี่ยวกับยาเสพติด
ทั้งนี้ การอบรมดังกล่าว กําหนดจัดขึ้นระหว่างวันที่ ๒๔ มิถุนายน – ๑ กรกฎาคม ๒๕๖๐
โดยมีผู้เข้ารับการอบรม ประกอบด้วยข้าราชการจากสํานักงาน ป.ป.ส. ที่ปฏิบัติงานเกี่ยวกับข้อมูลการข่าวและเฝ้าระวัง
ทั้งในส่วนกลางและภูมิภาค รวมทั้งหน่วยงานที่เกี่ยวข้อง
ณ ห้องประชุมชิดชัย วรรณสถิตย์ สํานักงาน ป.ป.ส.
ถนนดินแดง กรุงเทพฯ
รัฐบาลไทย-ข่าวทำเนียบรัฐบาล-ปิดงานชุมนุมลูกเสือจังหวัดชายแดนภาคใต้ ครั้งที่ 12 จังหวัดสตูล
วันจันทร์ที่ 10 เมษายน 2560
ปิดงานชุมนุมลูกเสือจังหวัดชายแดนภาคใต้ ครั้งที่ 12 จังหวัดสตูล
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานพิธีปิดงานชุมนุมลูกเสือจังหวัดชายแดนภาคใต้ ครั้งที่ 12 ณ ค่ายลูกเสือปากบาง อําเภอละงู จังหวัดสตูล
พล.อ.สุรเชษฐ์ ชัยวงศ์ รมช.ศึกษาธิการ ได้กล่าวในพิธีปิด ดังนี้
"ท่านผู้บังคับบัญชาลูกเสือ ลูกเสือ-เนตรนารีที่เข้าร่วมชุมนุม คณะลูกเสือจากประเทศมาเลเซีย อินโดนีเซีย คัมโบเดีย และเวียดนาม ตลอดจนคณะกรรมการจัดงาน และผู้มีเกียรติทุกท่าน
นับเป็นโอกาสดี กับการที่ผมได้มาร่วมงานชุมนุมลูกเสือจังหวัดชายแดนภาคใต้ที่น่าชื่นชมอย่างที่สุด และได้มาเป็นประธานในพิธีปิดงานชุมนุมอันมีเกียรติอย่างยิ่งในครั้งนี้
การชุมนุมลูกเสือจังหวัดชายแดนภาคใต้ในเวลา4วันที่ผ่านมาสามารถบันทึกไว้เป็นความทรงจําอันมีคุณค่าน่าภาคภูมิใจในการทํางานของกระทรวงศึกษาธิการและทุกหน่วยงานในพื้นที่ของจังหวัดชายแดนภาคใต้ ที่นับว่าเป็นความสําเร็จอย่างยอดเยี่ยมตามเจตนารมณ์ของการจัดงานชุมนุม ซึ่งเกิดจากความเสียสละ อุทิศตน ตลอดจนความร่วมมือ ร่วมแรง ร่วมใจในการดําเนินของฐานกิจกรรมต่าง ๆ ให้เป็นไปตามคําปฏิญาณของลูกเสือทั้ง3ประการ และกฎของลูกเสือ10ข้อถือว่าเป็นการเสริมสร้างความรู้รักสามัคคี มีการริเริ่มสร้างสรรค์เรื่องที่เป็นประโยชน์ต่อพื้นที่ ท้องถิ่น ชุมชน และสังคมโดยรวม ไม่เพียงแต่เฉพาะในพื้นที่จังหวัดชายแดนภาคใต้ แต่ยังได้แผ่ขยายไปยังเพื่อนลูกเสือทั่วไปในภูมิภาคต่าง ๆ ตลอดจนเพื่อนลูกเสือของประเทศเพื่อนบ้านอีกด้วย ที่สําคัญที่สุดในห้วงเวลาของการชุมนุมลูกเสือครั้งนี้ ลูกเสือทุกคนยังได้หลอมรวมจิตใจ จัดให้มีกิจกรรมอันเป็นมงคลเพื่อเทิดพระเกียรติพระบรมราชจักรีวงศ์ที่ทรงมีพระมหากรุณาธิคุณดังที่ปรากฏต่อปวงชนชาวไทยตลอดมาอย่างหาที่สุดมิได้
ผมขอขอบคุณคณะผู้บังคับบัญชาลูกเสือ กรรมการจัดงานทุกท่านที่ได้ร่วมกันด้วยความเสียสละจัดงานชุมนุมลูกเสือจนสําเร็จลุล่วงด้วยดี และขอชมเชยลูกเสือ-เนตรนารีที่เข้าร่วมชุมนุมทุกคนที่มีความตั้งใจในการร่วมชุมนุมอย่างดียิ่ง
ในโอกาสนี้ ผมขออํานาจสิ่งศักดิ์สิทธิ์ทั้งหลายในสากลโลก พลังอํานาจแห่งความตั้งใจทําความดีของทุกท่าน ตลอดจนพระบรมเดชานุภาพแห่งสมเด็จพระบูรพมหากษัตริยาธิราชเจ้าทุกพระองค์ ได้โปรดดลบันดาลพระราชทานพรให้ทุกท่านประสบแต่ความสุข มีความสําเร็จในสิ่งที่มุ่งหวัง เป็นกําลังสําคัญของชาติในการพัฒนาประเทศให้มีความเจริญก้าวหน้า "มั่นคง มั่งคั่ง ยั่งยืน" ตลอดไป ขอให้ทุกท่านเดินทางกลับภูมิลําเนาด้วยความปลอดภัย เป็นไปโดยสวัสดิภาพทุกประการ
บัดนี้ ได้เวลาอันสมควรแล้ว ผมขอปิดงานแห่งเกียรติยศ และความภาคภูมิใจ งานชุมนุมลูกเสือจังหวัดชายแดนภาคใต้ ครั้งที่12ณ บัดนี้"
อนึ่ง ในช่วงบ่ายของพิธีปิดครั้งนี้ พล.อ.สุรเชษฐ์ ชัยวงศ์ พร้อมด้วยนายอดินันท์ ปากบารา ผู้ช่วยรัฐมนตรีประจําสํานักนายกรัฐมนตรี และคณะ ได้ตรวจเยี่ยมค่ายในงานชุมนุมลูกเสือจังหวัดชายแดนภาคใต้ ครั้งที่ 12 ซึ่งจัดค่ายกิจกรรม 9 ค่าย ประกอบด้วยกิจกรรมบุกเบิก กิจกรรมผจญภัย กิจกรรมทางน้ํา กิจกรรมศาสตร์พระราชา กิจกรรมประตูสู่อาเซียน กิจกรรมวิทยาศาสตร์/เทคโนโลยี กิจกรรมเทิดไท้ราชวงศ์จักรี กิจกรรมทักษะชีวิต และกิจกรรมศาสนสัมพันธ์
รัฐบาลไทย-ข่าวทำเนียบรัฐบาล-โครงการมหัศจรรย์ 1,000 วันแรกแห่งชีวิต
วันศุกร์ที่ 18 พฤษภาคม 2561
โครงการมหัศจรรย์ 1,000 วันแรกแห่งชีวิต
รัฐบาลขับเคลื่อนโครงการมหัศจรรย์ 1,000 วันแรกแห่งชีวิต พัฒนาศักยภาพเด็กไทยให้เป็นคนไทย 4.0 ที่มีสุขภาพดี สติปัญญาดี มีทักษะสูง และมีจิตใจที่งดงาม
โครงการมหัศจรรย์ 1,000 วันแรกแห่งชีวิต
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนโครงการมหัศจรรย์ 1,000 วันแรกแห่งชีวิต พัฒนาศักยภาพเด็กไทยให้เป็นคนไทย 4.0 ที่มีสุขภาพดี สติปัญญาดี มีทักษะสูง และมีจิตใจที่งดงาม โดยส่งเสริมให้เด็กได้รับสารอาหารที่เพียงพอและหลากหลายในขณะอยู่ในครรภ์ เลี้ยงลูกด้วยนมแม่ เล่นและโอบกอดกันด้วยความรัก ส่งเสริมพัฒนาการด้านร่างกายและอารมณ์ที่ดีในช่วงแรกเกิด – 6 เดือน และให้อาหารสมวัยคู่กับดื่มนมแม่ให้นานที่สุด โอบกอด ชวนเล่น เล่านิทาน สร้างความอบอุ่น ในช่วง 6 เดือน – 2 ปี ทั้งนี้ รัฐบาลตั้งเป้าหมายพัฒนาให้เด็กไทยที่มีอายุ 2 ปี มีส่วนสูงระหว่าง 81 - 82.5 ซ.ม. และมีน้ําหนักระหว่าง 9.5 - 10.5 ก.ก. ตลอดจนมีสุขภาพและสติปัญญาดี มีทักษะสูงขึ้น ภายในปี 2565
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม ร่วมลงนามบันทึกความร่วมมือข้อมูลสวัสดิการภาครัฐ บูรณาการฐานข้อมูล ๑๑ หน่วยงานดูแลสวัสดิการประชาชน
วันพุธที่ 19 ธันวาคม 2561
กระทรวงยุติธรรม ร่วมลงนามบันทึกความร่วมมือข้อมูลสวัสดิการภาครัฐ บูรณาการฐานข้อมูล ๑๑ หน่วยงานดูแลสวัสดิการประชาชน
กระทรวงยุติธรรม ร่วมลงนามบันทึกความร่วมมือข้อมูลสวัสดิการภาครัฐ บูรณาการฐานข้อมูล ๑๑ หน่วยงานดูแลสวัสดิการประชาชน
ในวันพุธที่ ๑๙ ธันวาคม ๒๕๖๑ เวลา ๑๔.๓๐ น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ ร่วมเป็นสักขีพยานในพิธีลงนามในบันทึกความร่วมมือด้านเทคโนโลยีสารสนเทศในการสนับสนุน “การจัดทําข้อมูลขนาดใหญ่ (Big Data) เพื่อใช้กําหนดและติดตามประเมินผลการจัดสวัสดิการภาครัฐ และการนําระบบบริหารจัดการข้อมูลแบบชี้เป้า (Thai People Map and Analytic Platform : TPMAP) มาใช้ในการบริหารราชการแผ่นดิน” ในงาน “สร้างสุขทุกช่วงวัย : สวัสดิการแห่งรัฐ” โดยมี พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วยรัฐมนตรี ปลัดกระทรวง รองปลัดกระทรวงและคณะผู้บริหารระดับสูงจากกระทรวงต่าง ๆ เข้าร่วมฯ
ภายในงานมีการลงนามในบันทึกความร่วมมือด้านการบูรณาการข้อมูลภาครัฐระหว่างหน่วยงานต่าง ๆ ประกอบด้วย กระทรวงยุติธรรม กระทรวงการคลัง กระทรวงการพัฒนาสังคมและความมั่นคงของมนุษย์ กระทรวงเกษตรและสหกรณ์ กระทรวงมหาดไทย กระทรวงวิทยาศาสตร์และเทคโนโลยี กระทรวงศึกษาธิการ กระทรวงสาธารณสุข สํานักงานหลักประกันสุขภาพแห่งชาติ และ สํานักงานคณะกรรมการพัฒนาการเศรษฐกิจและสังคมแห่งชาติ
โดยบันทึกความร่วมมือดังกล่าวถือเป็นการสร้างความเปลี่ยนแปลงของการปฏิรูประบบราชการไทย เพื่อยกระดับการให้บริการสวัสดิการประชาชนให้เข้าสู่ยุค ๔.๐ โดยการนําระบบเทคโนโลยีสารสนเทศ เข้ามาใช้บริหารจัดการฐานข้อมูลสวัสดิการแห่งรัฐอย่างเป็นระบบ เพื่อใช้ในการกําหนด และติดตามประเมินผลการจัดสวัสดิการภาครัฐ และนําระบบบริหารจัดการข้อมูลแบบชี้เป้า (TPMAP) นํามาใช้ในการบริหารราชการแผ่นดิน เพื่อพัฒนาให้ภาครัฐสามารถศึกษา วิเคราะห์ และประเมิน โดยการพัฒนาคนตลอดช่วงชีวิตและการจัดสรรสวัสดิการของภาครัฐให้กับพี่น้องประชาชน ให้นําไปสู่การกําหนดนโยบายที่มีประสิทธิภาพ พัฒนาการจัดสรรสวัสดิการของภาครัฐได้อย่างเหมาะสม ตรงกลุ่มเป้าหมาย แก้ไขปัญหาได้ตรงจุด อันจะเป็นการพัฒนาคุณภาพชีวิตของประชาชนและลดความเหลื่อมล้ําทางสังคม ตลอดจนพัฒนาประสิทธิภาพในการจัดสรรสวัสดิการและการพัฒนาคนทุกช่วงอายุ
นอกจากนี้ ภายในงานดังกล่าวได้จัดนิทรรศการเผยแพร่สวัสดิการภาครัฐที่สําคัญ ประกอบด้วย สวัสดิการภาครัฐเกี่ยวกับเด็กและครอบครัว บุคคลวัยเรียน บุคคลวัยแรงงาน ผู้พิการ ผู้สูงอายุ และเกี่ยวกับสุขภาพ รวมทั้งบัตรสวัสดิการแห่งรัฐ และ ระบบเชื่อมโยงข้อมูลสวัสดิการ โดยมีการสาธิตระบบ e-welfare ของกรมบัญชีกลาง ที่ประชาชนสามารถตรวจสอบสวัสดิการที่ตนเองได้รับจากภาครัฐ และระบบข้อมูลประชาชนเพื่อการดําเนินการแก้ไขปัญหาความยากจนและความเหลื่อมล้ําแบบมุ่งเป้าให้เปิดประโยชน์สูงสุดแก่ประชาชน
รัฐบาลไทย-ข่าวทำเนียบรัฐบาล-มท.2 ลงพื้นที่ บ้านซับไพเราะ อำเภอบึงสามพัน จังหวัดเพชรบูรณ์ เพื่อตรวจเยี่ยมโครงการไทยนิยม ยั่งยืน
วันจันทร์ที่ 17 กันยายน 2561
มท.2 ลงพื้นที่ บ้านซับไพเราะ อําเภอบึงสามพัน จังหวัดเพชรบูรณ์ เพื่อตรวจเยี่ยมโครงการไทยนิยม ยั่งยืน
มท.2 ลงพื้นที่ บ้านซับไพเราะ อําเภอบึงสามพัน จังหวัดเพชรบูรณ์ เพื่อตรวจเยี่ยมโครงการไทยนิยม ยั่งยืน
เมื่อวันที่ 16 ก.ย. 61 เวลา 13.30 น. นายสุธี มากบุญ รัฐมนตรีช่วยว่าการกระทรวงมหาดไทย ลงพื้นที่ตรวจติดตามโครงการไทยนิยม ยั่งยืน (หมู่บ้านละ 200,000 บาท) และโครงการชุมชนท่องเที่ยว OTOP นวัตวิถี ณ บ้านซับไพเราะ หมู่ที่ 3 ตําบลซับไม้แดง อําเภอบึงสามพัน จังหวัดเพชรบูรณ์ พร้อมมอบนโยบายให้แก่หัวหน้าส่วนราชการระดับอําเภอ กํานัน ผู้ใหญ่บ้าน ผู้บริหารองค์กรปกครองส่วนท้องถิ่นในพื้นที่ โดยมีนายวรพจน์ แววสิงห์งาม รองผู้ว่าราชการจังหวัดเพชรบูรณ์ นายอดิเทพ กมลเวชช์ ปลัดจังหวัดเพชรบูรณ์ นางสาวเมตตา สินยบุตร นายอําเภอบึงสามพัน และประชาชนในพื้นที่ให้การต้อนรับ
นายสุธี มากบุญ รัฐมนตรีช่วยว่าการกระทรวงมหาดไทย เดินทางไปตรวจเยี่ยมโครงการพัฒนาคุณภาพชีวิต เพื่อขับเคลื่อนเศรษฐกิจฐานรากในพื้นที่ บ้านซับไพเราะ หมู่ที่ 3 ตําบลซับไม้แดง อําเภอบึงสามพัน ตาม “โครงการไทยนิยม ยั่งยืน” (หมู่บ้านละ 200,000 บาท) โดยทางหมู่บ้านได้จัดทํา โครงการถนนคอนกรีตเสริมเหล็กกลางหมู่บ้าน ซึ่งช่วยให้กว่า 57 ครัวเรือน (200 คน) ที่ประกอบอาชีพเกษตรกรรมได้รับความสะดวกในการขนส่งสินค้าเกษตรและช่วยให้การสัญจรภายในหมู่บ้านที่สะดวกยิ่งขึ้น นอกจากนี้ยังช่วยส่งเสริมการท่องเที่ยวตามโครงการชุมชนท่องเที่ยว OTOP นวัตวิถี ภายในหมู่บ้านให้เชื่อมต่อกันอีกด้วย โดยบ้านซับไพเราะมีแหล่งท่องเที่ยวสําคัญหลายแห่ง อาทิ วัดซับไพเราะ ซึ่งมีบ่อน้ําผุด - บ่อน้ําทิพย์ พ่อปู่พญานาค 4 ตระกูล และถ้ําแก้วผางามตะปะสี
นายสุธี มากบุญ รัฐมนตรีช่วยว่าการกระทรวงมหาดไทย กล่าวว่า ขอให้ทุกหน่วยงานร่วมกันขับเคลื่อน ต่อยอดปัญหาความต้องการจากเวทีประชาคมไทยนิยม ยั่งยืน โดยใช้กลไกประชารัฐร่วมกําหนดและจัดทําแผนพัฒนาชุมชนหมู่บ้านในลักษณะ One Plan ให้สอดคล้องกับแผนพัฒนาอําเภอ แผนพัฒนาจังหวัด/กลุ่มจังหวัด แผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 และแผนปฏิรูปประเทศ 11 ด้าน โดยจะต้องทํางานตามยุทธศาสตร์ที่ทุกฝ่ายมีส่วนร่วมในการกําหนดวิสัยทัศน์ด้วยเพื่อให้เกิดความยั่งยืน พร้อมกําชับให้เร่งรัดเบิกจ่ายงบประมาณให้เป็นไปด้วยความเรียบร้อยและโปร่งใส และขอให้อําเภอติดตามเรื่องการขอรับการสนับสนุนโครงการรองรับการพัฒนาคุณภาพชีวิตของผู้มีบัตรสวัสดิการแห่งรัฐเพื่อให้สอดคล้องกับแนวทางที่กระทรวงการคลังกําหนด ทั้งนี้ หากมีการยกเลิกโครงการเดิม และขอเปลี่ยนแปลงโครงการ ให้ดําเนินการตามมติคณะรัฐมนตรีเมื่อวันที่ 28 ส.ค. 61 พร้อมขอให้อําเภอเป็นกลไกหลักในการประสานงานโครงการชุมชนท่องเที่ยว OTOP นวัตวิถี เพื่อสื่อสารสร้างความเข้าใจต่อโครงการฯ ที่ถูกต้อง โดยเฉพาะกับประชาชน ผู้นํา แกนนํา และกลุ่มอาชีพ เจ้าของกิจการที่เกี่ยวข้องของชุมชนในพื้นที่เป้าหมาย และให้ร่วมกันออกแบบเส้นทาง โปรแกรมการท่องเที่ยว เชื่อมโยงกับแหล่งท่องเที่ยวหลักในระยะยาวเพื่อการพัฒนา สร้างอาชีพ รายได้ ที่หลากหลายของชุมชน เน้นความต่อเนื่องและยั่งยืน โดยยึดมั่นในหลักความโปร่งใสและมีธรรมภิบาล เพื่อประโยชน์แก่พี่น้องประชาชนอย่างยั่งยืน
รัฐบาลไทย-ข่าวทำเนียบรัฐบาล-สธ.ลงนามความร่วมมือม.ธรรมศาสตร์ ผลิตแพทย์อินเตอร์ครั้งแรกของประเทศ
วันเสาร์ที่ 16 ธันวาคม 2560
สธ.ลงนามความร่วมมือม.ธรรมศาสตร์ ผลิตแพทย์อินเตอร์ครั้งแรกของประเทศ
กระทรวงสาธารณสุข ลงนามความร่วมมือกับมหาวิทยาลัยธรรมศาสตร์ โดยโรงพยาบาลพระนครศรีอยุธยาและวิทยาลัยแพทยศาสตร์นานาชาติจุฬาภรณ์ เตรียมผลิตแพทย์นานาชาติหลักสูตร 7 ปี ขณะนี้อยู่ระหว่างเตรียมเอกสารส่งแพทยสภาประเมินหลักสูตร
กระทรวงสาธารณสุข ลงนามความร่วมมือกับมหาวิทยาลัยธรรมศาสตร์ โดยโรงพยาบาลพระนครศรีอยุธยาและวิทยาลัยแพทยศาสตร์นานาชาติจุฬาภรณ์ เตรียมผลิตแพทย์นานาชาติหลักสูตร 7 ปี ขณะนี้อยู่ระหว่างเตรียมเอกสารส่งแพทยสภาประเมินหลักสูตร คาดเปิดรับนักศึกษารุ่นแรกในปี พ.ศ.2561
นายแพทย์เจษฎา โชคดํารงสุข ปลัดกระทรวงสาธารณสุข รองศาสตราจารย์ ดร.ชาลี เจริญลาภนพรัตน์ รองอธิการบดีฝ่ายการนักศึกษาและการเรียนรู้ มหาวิทยาลัยธรรมศาสตร์ นายแพทย์ธานินทร์ สีวราภรณ์สกุล ผู้อํานวยการโรงพยาบาลพระนครศรีอยุธยา รองศาสตราจารย์ นายแพทย์กัมมาล กุมาร ปาวา คณะบดีวิทยาลัยแพทยศาสตร์นานาชาติจุฬาภรณ์ ลงนามบันทึกข้อตกลงความร่วมมือทางวิชาการระหว่างสํานักงานปลัดกระทรวงสาธารณสุข กับมหาวิทยาลัยธรรมศาสตร์ (วิทยาลัยแพทยศาสตร์นานาชาติจุฬาภรณ์) และให้สัมภาษณ์ว่า ความร่วมมือระหว่างกระทรวงสาธารณสุขและมหาวิทยาลัยธรรมศาสตร์ในครั้งนี้ จะร่วมกันพัฒนางานด้านการแพทย์ให้เจริญก้าวหน้า โดยพัฒนาวิชาการด้านการเรียนการสอน ทั้งการส่งเสริมคุณภาพและมาตรฐานการศึกษา ส่งเสริมบรรยากาศและสร้างสภาวะแวดล้อมในการแลกเปลี่ยนเรียนรู้ การวิจัย กิจกรรมต่าง ๆ ของทั้ง 2 หน่วยงานและจัดสถานพยาบาลเป็นที่ฝึกปฏิบัติของนักศึกษาตามหลักสูตรของวิทยาลัยฯ
นายแพทย์เจษฎากล่าวต่อว่า ความร่วมมือดังกล่าว จะครอบคลุมถึงความร่วมมือทางด้านวิชาการ การผลิตบุคลากรทางการแพทย์หลักสูตรต่างๆ เริ่มต้นจากหลักสูตรแพทยศาสตร์นานาชาติ ซึ่งเป็นหลักสูตรอินเตอร์เนชันแนลโปรแกรมผลิตนักศึกษาแพทยศาสตร์ที่เป็นคนไทย ให้มีความเชี่ยวชาญด้านภาษาต่างประเทศ หลักสูตร 7 ปี ถือว่าเป็นครั้งแรกของกระทรวงสาธารณสุขที่มีการเรียนการสอนหลักสูตรนี้ โดยจะเรียนชั้นปีที่ 1 – 3 ที่วิทยาลัยแพทยศาสตร์นานาชาติจุฬาภรณ์ และฝึกปฏิบัติงานที่โรงพยาบาลพระนครศรีอยุธยา ขณะนี้อยู่ระหว่างเตรียมส่งหลักสูตรให้ทางแพทยสภาประเมิน หากผ่านการประเมินของแพทยสภาในปีนี้ คาดว่าจะสามารถเปิดรับนักศึกษารุ่นแรกในปี พ.ศ.2561
ทั้งนี้ ที่ผ่านมากระทรวงสาธารณสุข ได้ลงนามความร่วมมือกับคณะแพทยศาสตร์ 19 มหาวิทยาลัย พัฒนาระบบการแพทย์3ด้าน คือ1.ด้านบริการด้านการแพทย์และสาธารณสุขและระบบส่งต่อ เพิ่มการเข้าถึงบริการ โดยเฉพาะโรคที่ยุ่งยากซับซ้อน ให้ได้รับการดูแลรักษาที่มีคุณภาพมาตรฐานครบวงจรภายในเขตสุขภาพแบบไร้รอยต่อ2.ด้านผลิตและพัฒนาบุคลากรทางการแพทย์และสาธารณสุข ทั้งก่อนปริญญา และหลังปริญญา3.ด้านวิจัยทางการแพทย์และสาธารณสุขเพื่อให้ประชาชนได้รับบริการที่ดียิ่งขึ้น
********************************* 16 ธันวาคม 2560